**ACTA**

**Reunit el Jurat del 12è Premi de Treballs de Recerca de Batxillerat Manuel Vázquez Montalbán i del Premi Joan Auladell, format per :**

* **Antonio López**, professor de Matemàtiques. President d’aquest Jurat.
* **Cristina Marfil**, microbiòloga i biotecnòloga. Membre d’AMPA
* **Josep Sauló,** inspector d’Ensenyament. Geografia i Història (Secundària)
* **Eulàlia Formiguera**, sociòloga. Servei d’Educació de l’Ajuntament de Sant Cugat del Vallès.
* **Raquel González**, ginecòloga. Salut Pública Ajuntament de Sant Cugat del Vallès.
* **Susanne Spendlin**, professora de Conservatori. Membre d’AMPA.
* **Assun Reyes**, metgessa de família i salubrista.
* **Camen de Pedro**, psicòloga escolar de zona.
* **Domènec Miquel,** historiador, membre del Grup d’Estudis Locals (GEL), president de la Fundació Sant Cugat.
* **Susanna Valls**, professora UPC. Membre d’AMPA.
* **Jordi Casas,** doctor en història i president del Grup d’Estudis Locals.
* **Xavier Mula,** enginyer informàtic. Membre d’AMPA.
* **Joan Salomon**, inspector d’Educació. Educació Física i Pedagogia.
* **Jaume Rodríguez**, professor de Dibuix Tècnic. Enginyer Tècnic. Llicenciat en Filosofia.
* **Laura Fernández**, química i estadística. Membre d’AMPA
* **Marilen Baixas**, biòloga. Professora de Matemàtiques.
* **Jorge Estévez**, informàtic. Membre d’AMPA.
* **Isidre Marías,** professor de Filosofia. Secretari d’aquest Jurat.

**Tal com figura en la convocatòria del Premi, la dotació consisteix en :**

* 150 € per a l’alumnat de cadascú dels treballs que han obtingut un accèssit.
* 400 € per a l’alumnat del treball que ha obtingut el primer premi.
* 300 € per a l’alumnat que ha obtingut el premi Joan Auladell.

**En l’actual convocatòria, tot i la bona qualitat general dels treballs presentats, el Jurat vol expressar algunes recomanacions per a la futura elaboració dels mateixos:**

* **En alguns treballs, els marcs teòrics són excessivament llargs o poc focalitzats i, per contra, s’hauria de donar més importància a la part pràctica, aprofitant i treballant més les dades obtingudes per tal d’extraure’n conclusions més sòlides.**
* **Cal procurar que els treballs continguin verdadera recerca i que la resposta a la hipòtesi no estigui prefigurada o prejutjada.**
* **Hi ha treballs realitzats mitjançant el suport que ofereixen les universitats en els que es veu un decalatge massa gran entre les possibilitats que els ofereixen aquestes i les possibilitats i el nivell que normalment té l’alumnat de Batxillerat. Sense deixar d’aprofitar aquesta possibilitat, s’hauria de procurar salvar aquesta diferència mitjançant l’acció tutorial.**
* **En un bon nombre de treballs (alguns de bastant bons) es troba a faltar la citació puntual i correcta dins del text de la bibliografia i webgrafia utilitzada, bé mitjançant les escaients notes al peu de pàgina o bé en aplicació d’alguna altra normativa en ús.**
* **Trobem a faltar, en general, un cert rigor metodològic quan els treballs opten per utilitzar el mètode d’enquesta en la part pràctica dels treballs. Faltant, per exemple, la definició de l’univers a estudiar o la selecció d’una mostra representativa d’aquest univers. Tot plegat, fa que els resultats obtinguts resultin més anecdòtics que científics. Entenem que la utilització que es fa de noves eines telemàtiques per a fer enquestes no ens acosta a una mínima cientificitat.**

**El Jurat, després de llegir i deliberar sobre els Treballs de Recerca de Batxillerat presentats, ha decidit atorgar, (de menor a major puntuació):**

* **Accèssits** als treballs:
  + ***“Re-disseny dels espais d’aprenentatge d’un institut amb 3D i RV”****,*dels alumnes de l’Institut Joaquima Pla i Farreras:
    - **Guillem Coll Belda**
    - **Miquel Fàbregas i Pastó**
  + ***“Ulleres: la solució al daltonisme?”***, dels alumnes de l’Institut Joaquima Pla i Farreras:
    - **Marta Castelló Latorre**
    - **Pau Cuenca Piedra**
    - **Anna Dembski Pastó**
    - **Míriam Gausachs Fernández de los Roderos**
  + ***“Els sucs de fruita, una font de salut? Sucs processats vs. Sucs naturals”****,* de les alumnes de l’Institut Joaquima Pla i Farreras:
    - **Erika Borjas Soriano**
    - **Lídia Tiessler Sala**
  + ***“The splatter games: the world will be washing”***, dels alumnes de l’Institut Arnau Cadell: 
    - **Jaime del Pozo Ortiz**
    - **Pablo Clavero Fernández**
* **Premi Joan Auladell** :
  + ***Queda desert en aquesta convocatòria.***
* **El Primer Premi Manuel Vázquez Montalbán** al treball :
  + ***“La remolatxa, de la cuina al laboratori”,***realitzat per les alumnes **Olga Bautista Cerecero, Maria Casademont i Roca i Marina Monsó Mas** de l’Institut Angeleta Ferrer i Sensat (Com a Tutora, la professora **Marisa García del Saz**)

*Sant Cugat del Vallès, a 10 de maig de 2017*